ช่วยสรุปบทความ อาการบวมน้ำในทางการแพทย์ ให้หน่อยนะคะ
อาการบวมน้ำ (Water retention) น้ำ (Human body water) ภาวะหัวใจล้มเหลว ภาวะหัวใจวาย 
(Heart failure)โรคหัวใจ โรคหัวใจและหลอดเลือด (Heart disease หรือ Cardiovascular disease) โรคตับ (Liver disease) โรคไตรั่ว (Nephrotic syndrome) หลอดเลือดอักเสบ (Vasculitis) ภาวะลิ่มเลือดในหลอดเลือดดำ (Venous thrombosis) 
อาการบวมน้ำ หรือ การบวมน้ำ หรือ บวมน้ำ (Water retention หรือ Edema หรือ Dropsy) ความหมายตามพจนานุกรมฉบับราชบัณฑิตยสถาน พ.ศ. 2554 คือ ภาวะที่มีน้ำระหว่างเซลล์ หรือภายในเซลล์มากเกินปกติอย่างใดอย่างหนึ่ง หรือทั้งสองอย่าง โดยทั่วไปหมายถึง ภาวะที่มีน้ำอยู่ใต้ผิวหนังมากกว่าปกติ และอาจพบได้ในอวัยวะอื่น เช่น สมอง ปอด ซึ่งทั้งหมดเป็นความหมายที่ตรงกับความหมายทางการแพทย์ ทั้งนี้ อาการบวม อาจเกิดจากการคั่งของน้ำ หรือ การคั่งของน้ำเหลืองก็ได้ แต่โดยทั่วไปการบวมน้ำส่วนใหญ่เกือบทั้งหมดเกิดจากการคั่งของน้ำ โดยตำแหน่งที่พบเกิดได้บ่อย คือ ขา และเท้า เมื่อบวมจากมีการคั่งของน้ำในร่างกายผิดปกติหรือการบวมน้ำ ถ้าเรากดลงบนผิวส่วนที่บวม ผิวส่วนนั้นจะยุบบุ๋มลงช่วงระยะเวลาหนึ่งแล้วจะกลับมาบวมตามเดิม เรียกการบวมลักษณะนี้ว่า ‘Pitting edema แต่ถ้าการบวมเกิดจากการคั่งของน้ำเหลืองจะกดไม่บุ๋ม เรียกการบวมลักษณะนี้ว่า ‘Non pitting edema อาการบวมน้ำ อาจบวมเพียงตำแหน่งเดียว เช่น ตรงส่วนที่แมลงกัดต่อย หรือ บวมทั้งตัว เช่น ในภาวะหัวใจล้มเหลว ทั้งนี้ขึ้นกับสาเหตุ อาการบวมน้ำ เกิดได้จากหลายสาเหตุ เช่น มีการเพิ่มสารอุ้มน้ำบางชนิดในหลอดเลือด เช่น การมีเกลือโซเดียมในเลือดสูง มีการลดลงของสารอุ้มน้ำบางชนิดในหลอดเลือด เช่น ภาวะร่างกายขาดสารโปรตีนโดยเฉพาะแอลบูมิน มีการอุดตันของหลอดเลือด หรือ หลอดน้ำเหลือง เช่น ภาวะมีลิ่มเลือดในหลอดเลือดดำ หรือ ภาวะเกิดพังผืดในเนื้อเยื่อเกี่ยวพัน มีหลอดเลือดอักเสบ เช่น ในการอักเสบติดเชื้อ ภาวะร่างกายมีการสร้างน้ำมากกว่าปกติ เช่น การบวมน้ำในช่องท้องหรือท้องมานจาก โรคมะเร็ง เป็นต้น การวินิจฉัย แพทย์วินิจฉัยหาสาเหตุอาการบวมน้ำได้จาก ประวัติอาการต่างๆของผู้ป่วย ประวัติการเจ็บป่วยทั้งในอดีตและปัจจุบัน การตรวจร่างกาย อาจร่วมกับการตรวจภาพอวัยวะที่มีอาการด้วย เอกซเรย์ อัลตราซาวด์ เอกซเรย์คอมพิวเตอร์ซีทีสแกน และหรือ เอมอาร์ไอ อาจมีการตรวจเลือดดูค่าสารต่างๆที่แพทย์สงสัยว่าเกี่ยวข้อง เช่น โซเดียม แอลบูมิน ซีบีซี การรักษา แนวทางการรักษาอาการบวมน้ำ คือ การรักษาสาเหตุ และอาจร่วมกับการให้ยาขับน้ำยาขับปัสสาวะ หรือและ การเจาะการใส่ท่อเพื่อระบายน้ำ ทั้งนี้ขึ้นกับอวัยวะที่เกิดอาการบวมน้ำ อาการทั่วไปของผู้ป่วย และดุลพินิจของแพทย์ อ่านรายละเอียดเพิ่มเติมจากเว็บ haamor.com บทความเรื่อง ‘บวมน้ำ
อาการบวมน้ำ (Water retention หรือ Edema หรือ Dropsy) หมายถึง ภาวะที่มีน้ำอยู่ใต้ผิวหนังมากกว่าปกติ อาจบวมเพียงตำแหน่งเดียว เช่น ตรงส่วนที่แมลงกัดต่อย หรือ บวมทั้งตัว เช่น ในภาวะหัวใจล้มเหลว นอกจากนี้ยังอาจพบอาการนี้ในอวัยวะอื่นด้วย เช่น สมอง และปอด ตำแหน่งที่พบว่ามีอาการบวมน้ำบ่อย คือ ขา และเท้า โดยสาเหตุอาจเกิดจากการคั่งของน้ำหรือน้ำเหลือง แต่ส่วนใหญ่เกือบทั้งหมดจะเกิดจากการคั่งของน้ำมากกว่า ซึ่งในทางการแพทย์จะเรียกการบวมจากการคั่งของน้ำว่า Pitting edema คือเมื่อกดลงบนผิวส่วนที่บวม ผิวส่วนนั้นจะยุบบุ๋มลงช่วงระยะเวลาหนึ่งแล้วกลับมาบวมตามเดิม ต่างจากการบวมจากการคั่งของน้ำเหลือง (Non pitting edema) ที่จะกดไม่บุ๋ม

สาเหตุที่ทำให้เกิดอาการบวมน้ำ มีทั้งการเพิ่มขึ้นของสารอุ้มน้ำบางชนิดในหลอดเลือด เช่น การมีเกลือโซเดียมในเลือดสูง และมีการลดลงของสารอุ้มน้ำบางชนิดในหลอดเลือด เช่น ภาวะร่างกายขาดสารโปรตีนโดยเฉพาะแอลบูมิน นอกจากนี้ยังเกิดจากการอุดตันของหลอดเลือด หรือหลอดน้ำเหลือง รวมไปถึงการอักเสบของหลอดเลือด และภาวะที่ร่างกายมีการสร้างน้ำมากกว่าปกติจากโรคต่างๆ ด้วย ซึ่งแพทย์สามารถวินิจฉัยสาเหตุของอาการบวมน้ำได้จากประวัติอาการต่างๆ ของผู้ป่วย ประวัติการเจ็บป่วยทั้งในอดีตและปัจจุบัน การตรวจร่างกาย ร่วมกับการตรวจภาพอวัยวะที่มีอาการด้วยการเอกซเรย์ อัลตราซาวด์ เอกซเรย์คอมพิวเตอร์ซีทีสแกน และหรือเอมอาร์ไอ อีกทั้งยังอาจมีการตรวจเลือดดูค่าสารต่างๆ ที่แพทย์สงสัยว่าเกี่ยวข้อง ส่วนแนวทางการรักษาอาการบวมน้ำ คือ การรักษาที่ต้นเหตุ ร่วมกับการให้ยาขับปัสสาวะ และหรือการเจาะใส่ท่อเพื่อระบายน้ำ
1.กุมารเวชศาสตร์ (กุมารเวชศาสตร์) - Pediatrics,12.อายุรศาสตร์ (อายุรศาสตร์) - Internal Medicine